MUNICIPIUL CRAIOVA

CONSILIUL LOCAL AL  MUNICIPIULUI  CRAIOVA

        HOTĂRÂREA NR. 25
privind prelungirea duratei unor contracte de închiriere având ca obiect terenuri din municipiul Craiova pe care sunt amplasate construcţii provizorii, cu destinaţia de spaţii comerciale, producţie şi prestări servicii
Consiliul Local al Municipiului Craiova, întrunit în şedinţa ordinară din data de 26.01.2017;

Având în vedere raportul nr.5789/2017 întocmit de Direcţia Patrimoniu, prin care se propune prelungirea duratei unor contracte de închiriere având ca obiect terenuri aparţinând domeniului public sau privat al municipiului Craiova pe care sunt amplasate construcţii provizorii, cu destinaţia de spaţii comerciale, producţie şi prestări servicii;

În conformitate cu prevederile Legii nr.207/2015 privind Codul de procedură fiscală, cu modificările şi completările ulterioare, Legii nr. 273/2006 privind Finanţele publice locale, precum şi Titlului II, Capitolul I, art.555, Titlului IX, Capitolul V, art.1809-1810, art.1167-1179 din Cod Civil;
Potrivit Hotărârii Consiliului Local al Municipiului Craiova nr.192/2015 referitoare la aprobarea Regulamentului cadru de închiriere a bunurilor aparţinând domeniului public sau privat al municipiului Craiova;
În temeiul art. 36 alin.2  lit. c coroborat cu alin.5 lit. a şi b, art. 45 alin.3, art. 123, art.61 alin.2  şi art.115, alin.1, lit.b din Legea nr. 215/2001, republicată, privind administraţia publică locală;  
                                          HOTĂRĂŞTE:
  Art.1. Se aprobă prelungirea duratei contractului de închiriere nr.203/11.10.2006, încheiat între Municipiul Craiova şi S.C.PRO M ŞI D S.R.L., având ca obiect terenul aparţinând domeniului privat al municipiului Craiova, în suprafaţă de 7,20 mp., situat în bld.1 Mai – zona Spitalului nr.1, până la data de 31.08.2024.
  Art.2. Se aprobă prelungirea duratei contractului de închiriere nr.205/27.11.2006, încheiat între Municipiul Craiova şi S.C.ZONIN COM S.R.L., având ca obiect terenul aparţinând domeniului public al municipiului Craiova, în suprafaţă de 56,50 mp., situat în str.Calea Bucureşti, nr.93 A, până la data de 31.08.2024.
Art.3. Chiria pentru terenurile identificate la art.1 şi 2 din prezenta hotărâre se stabileşte conform Hotărârii Consiliului Local al Municipiului Craiova nr.170/2016 referitoare la aprobarea impozitelor şi taxelor locale, pentru anul 2017, urmând a fi actualizată anual conform hotărârilor de consiliu adoptate în acest sens.

Art.4.  Se împuterniceşte Primarul Municipiului Craiova să semneze actele adiţionale de modificare a contractelor de închiriere identificate la art.1 şi 2 din prezenta hotărâre. 
Art.5. La data intrării în vigoare a prezentei hotărâri, se modifică în  mod corespunzător Hotărârile Consiliului Local al Municipiului Craiova nr.133/2003 şi nr.376/2005.

Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Impozite şi Taxe, Direcţia Urbanism şi Amenajarea Teritoriului şi Poliţia Locală a Municipiului Craiova vor aduce la îndeplinire prevederile prezentei hotărâri.

